Ayen i d-yernan d aneggaru : 25 Yunyu.
Di 8 Tuber 1988 krent tmesbaniyin di lezzayer tamanaɣt, adabu n Cadli yesmar lbarud ɣef wegdud melba ceḥḥa, di tmurt n iqbayliyen urɛad slin lɣaci s wayen iḍran di lezzayer, d ibzizen n isallen kan iten-id-yettawḍen sya ɣer da. Ɣef aya inelmaden n tseddawit Lmulud At Mɛemar, nejmaɛen ass n Lḥed 8 tuber 1988 tameddit, akken ad tili tamurt n iqbayliyen deg umussu i d-yekren di lezzayer, acku aṭas n inelmaden iqbayliyen yekkin di tmesbaniyin-agi i yellan di tmanaɣt, sawḍen-d isallen n tmettant n waṭas n yelmeẓyen. Seg unejmuɛ-nni, inelmaden sufɣen-d yiwen n wulɣu i d-yewwten s leqseḥ deg udabu n FLN, yessawal daɣen ɣer tlilit s idis n imesbaniyen n (...)
Ur ttmagaren ara yimdanen nnger s wurar! Ur telli tmaɣra anda akken i mmaren idamen! 20 yebrir, aseggas n 80, d asmekti yeɣzen deg umezruy n Tmurt n Yiqbayliyen, d ass amezwaru i deg d-nenna d acu-yaɣ, d wayen inebɣa d wacu iɣ-yuɣen. 20 yebrir d asmi yettwet ugdud aqbayli, yettwet imi i d-yenna ala ur lliɣ d aɛrab, ur lliɣ akken i tebɣam ad illiɣ. 20 di yebrir d ass ideg nečča tiyita warǧǧin i nerri ar ass-a! Di 20 yebrir deg usseggas n 80 i d-ṣeɛṣeɛ tiɣri n wugdud i d-ssreɣṛeɣ tidet, d ass i d-iskeflen ayen akk sdergen leqrun, ass-nni i yemlal wubrid d uḍar, ass-nni i teqsed tikli iswi n tlilit, ass-nni i d-tcerreg lbaḍna ulawen. 20 yebrir yuɣal d (...)
Amezruy bḥal tiddas, win yettnezzihen mačči am win yetturaren, yeshel fellas maḍi ad yerbeḥ s wallen mar ad tt-id-yewɛu si lebɛid. Deg mezruy wa yeserwet Wayeḍ iɣellet. ɣas ggugmen yidlisen, imdanen mazal cfan; amezruy bnant yergazen yettunbdaren ar ass-a n wussan. Deg idurar n Ǧerǧer iɛbban acḥal n leqrun, wid yuran amezruy ḍebɛent s idammen-nsen. Ass-a lwelha-nneɣ terra ɣur-sen i wakken ad nsenṭeq s kra n yiles yeɛugnen, wa ad ner tafat ɣef kra n wayen yefren ad t-id nbeggen. Abridnneɣ yewwi-yaɣer temnaḍt Nat buwaddu yerẓan ifadden n urumi, I wakken ad tenjer asalu ɣer tlelli. At Buwaddu, yellan d imnayen n tlelli bḥal Mḥa At Lkew, d amedya ɣef tirrugza i (...)
Mi kfant tuzzmiwin, yettɣimi-d umraḥ d lxali. Allen yettḥekiren nnig lemwaji n yilem, zṛan-t ɣef acu ttnadint. Iɣemɣumen yedlen la ttɣaren i yiṭij , du leqrar ad fsin imi tafat d awezɣi a tt-yekbel ufus. Taɣect, xas tebbeḥbeḥ, tessawal i win izemren ad iniwel imeslayen yellan d ddwa n ḥellu ɣef wul inedfen deg akken hamjen deg-s yisɣan yesmenyafen amurḍus ɣef lbenna n tiẓeḍt : « Slimane Azem anwa ik-d-yerren/ ma ad tawaliḍ zzman/ ma ad k- ɣaḍen widen yettrun/ ad aɣ-d-tecnuḍ ɣef ayen iɛedden/ akked wayen yellan/ d wayen ila d-iteddun/ayen iɣ-d –ǧǧan imawlan/s yiseɣ d leḥsin/ tura kkren-d widen i t-yettun ». Smirjiḥen isefra yettleqimen tudert ɣef (...)
Yennayer yellan d tikli di lǧeṛa n cfawat, id d-icergen asigna n leqṛun, di ṭlam-nsen ifeǧǧeǧǧ amzun d ass n tlalit-is. Yeckentḍ-d di tecḍat n umezruy, yedduri-d tili-s akken aɣ-yeseḥdeṛ, ad d-yili d anagi ɣef tlilit-nneɣ. Ass-a neḍḥa-d nedduri tamuɣli nwiyaḍ, iɣ-yuɣalen d illeḍ iɣ-ismunedulen. Tadṣa n wiyaḍ ma yella d uglan nneɣ, tameɣra i lǧiran, ma d cḍeḥ d ayla-nneɣ. Imi nneɣ, ma d tutlayin n wiyaḍ. Ass-a anida-yaɣ deg ugejdur n tlilit-nneɣ ? Nfareḥ i laɛwayed n wiyaḍ, tid-nneɣ nefka-ten d asfel izman inṭel-iten deg uẓekka n tatut. ɣas lfeṛḥ i medden yelha, maca yif-it mi ara d yek seg wexxam-nneɣ. Nḥemmel mi ara n-tekkes tezdeg i ilefḍan, neckentiḍ deg wayen (...)
Matub lwennas azal-is meqqer, mazal ad s-necfu, ad ḥarben fell-as leqrun. Lwennas yefren abrid n ccna...d awal i d lsas n tmussni, n lefhama, d usaski ɣef ayen akk iḍerrun deg umaḍal d wayen i d-yezzin i wegdud Aqbayli. Awal n Lwennas yezga yewzen, iserreḥ, yesɛa anamek yettaf abrid srid s allaɣ i wakken ad yekker wegdud ara d-yerren lḥerma d yiseɣ i yiman-is. Aṭas n ilemẓyen i d-irebba, i d-yessaki, yemla-yasen abrid n tjaddit. Yessaki-d arrac, yesdukkel-asen iɣallen-nnsen, yemla‑sen axxam-is yeṭṭfen s lsas akken ad t-zedɣen. Lwennas yettwasen di ddunit meṛṛa s umennuɣ-is ɣef tugdut akked tlelli n tikta. Lwennas d amedyaz d ameɣnas i (...)
Lwennas, di targa mi teɣliḍ, anza-k yessawl-d, tiɣri-k wis ma tewweḍ-d, wissen ma yella nesla-yas? Acḥal i tleqmeḍ lehdur, ṣṣut-ik yesla-yas yal d aqrur, wissen kan ma yessen i teswa tmurt? Ayen tenniḍ, drus. S lmut-ik ceččen-aɣ amurḍus. Ayen i k-iceɣben iḍur-iten. I ten-iḍurren d keččini. Ɣas tamara ur tt-teǧǧiḍ ara ad k-taɛfes tirrugza, tɛemdeḍ ad teǧǧeḍ ula d axxam-ik. teǧǧiḍ axxam-ik, tnudaḍ ɣef tidett, ɣef laṣel. Ass-a isem-ik yegla-d s meskin, atan ula deg yir qemmuc. Lukan ad teẓreḍ tin akkeni i k-id‑irebban si ger wallen-is mi tettaxreḍ, tɣil ad d‑uɣaleḍ, ziɣ ass-nni i s‑ssawlen i lajel-ik, iɛejel-d yewwi-k. Ass-a ul-is d lǧerḥ n lmut-ik i t-iččuren. (...)
Ɛarqent tliwa i d-yesakayen cihwa n timenna deg yixfawen n yemdanen yerẓa wurif. Yeffud wul. Teffud lqaɛa. Teḥreq tasa. Yeknef yixef. Ger tugdi akked tayeḍ tnesr-d si lbir n leɛdem tiɣri tecqarew tagnit yesburen aɛdil n tsusmi: Iles-iw yuɣal d isyaxen Yeszga wul ad yettiẓif D idammen iyi-d-yesneṭqen Greɣ-d am uqejmur s asif Awal, d iceww, yuzzel ɣef yiles yuɣalen d anar n tilleli. Asefru yufa irebbi n laman, ijemɛ-d ifyar akken tasekla ad tenǧer abrid ɣer tira, ɣer unadi ɣef uzref yeɣban, ɣef tidet yefren, ɣef tafat yemunedlen, ɣef ayen yakk i d aɣ-iruḥen: Nekk niɣ-d iyi-iqerḥen Xas lḥebs yegguni-yi Yebrareḥ ubrid zdat n lmenṭaq, ttwaksen-t (...)
Tiɣri n izerfan n warrac i d-yefɣen ass n 1u n yunyu 1954, s wazal-is tekka akin i tlisa. Aṭas i s-igan ccan, tussa-d am tin ittrajun, terẓa asalu i wussan i icebḥen. Izerfan n warrac ɣas ar ass-a ttwarekḍen di yal tama deg umaḍal, maca lḥan ɣer zdat. Amek nettwali izerfan n weqcic di tmurt-nneɣ? D ayen ittuɣaḍen mazal ttakren arrac imeẓyanen akken ad zzenzen leǧwareḥ-nsen. Am tin yeḍran ussan-a di Tmeẓrit(Bgayet); kra n yemcumen gara-sen yiwen d amejjay ussan-d si Blida akked Berǧ Buɛririǧ, sneɛmilen znuzun iɣerbalen ukkren snat n teqcicin. Cwi kan Iqbayliyen ddukulen di teswiḥt n ṭṭiq rran tiqcicin ɣer imewlan-nsent. Wwin imcumen-nni ɣer wexxam n (...)
Asurif i d-lḥan izzayriyen si 19 Meɣres 1962 ar ass-a ɣer deffir i ten-yewwi. Asurif i d-yedda wegdud yerna-yas-d takmamt, yegla-yas-d s usegres ɣef yimawen alarmi yeɣli di tcerket n At udabu. Asirem-nni ɣef yennuɣ wegdud 07 n iseggasen iɣezzfanen, nɣan-t wat udabu. Agdud iqubel acengu n berra, yuɣal deg wemḍiq-is ucengu n at wexxam. Yessenta tuccar, ur inegger anagar ma yekker uɣebbar. Abrid uɣen at udabu si 1962 ar ass-a yewwi tamurt ɣer wesyax. At udabu glan s wegdud yettamnen yis-sen, sukken-t deg tezribt n yir tasertit. Agdud yedder deg usirem, mazal yettraju melmi ar at‑beddel, melmi ar at‑seggem. Adabu yal ass yettṛeggim aseggem di (...)
0 | 5
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk fra_Latn fra_Latn kab_Latn ltz_Latn